བོད་རིགས་བྱིས་པའི་རྩོམ་རིག་གི་སྐོར་
རགས་ཙམ་བརྗོད་པ།
སྐལ་བཟང་།
བོད་རིགས་བྱིས་པའི་རྩོམ་རིག་ནི་བོད་ཀྱི་རྩོམ་རིག་གི་བང་མཛོད་ལས་
གཟི་འོད་རབ་ཏུ་འཕྲོ་བའི་ནོར་བུ་ཞིག་ཡིན་ལ། དེ་ཡང་བྱིས་པའི་རྩོམ་རིག་
ནི་བོད་ཀྱི་སྔོན་བྱོན་མཁས་པའི་བརྩམས་ཆོས་ལས་མཐོང་རྒྱུ་མེད་ཀྱང་གནའ་
སྔ་མོ་ནས་དམངས་ཁྲོད་དུ་དར་ཁྱབ་ཆེ་ཞིང་ངག་རྒྱུན་གྱི་རྩོམ་སྟངས་ཤིག་ཏུ་་་་
གྱུར་ཏེ་མི་རིགས་རང་ཉིད་ཀྱི་ཐུན་མོང་མ་ཡིན་པའི་ཁྱད་ཆོས་ལྟར་ཉིན་རེ་་་་་་་་
བཞིན་ཇེ་ལེགས་དང་ཇེ་རྒྱས་སུ་སོང་དང་འགྲོ་མུས་སུ་ཡོད་ཅིང་། ཕུན་སུམ་
ཚོགས་པའི་རྩོམ་རིག་འདིས་དྭངས་ཤིང་བསིལ་བའི་སྦྲང་ཆར་བཞིན་དུ་བོད་་་
རིགས་བྱིས་པ་ཚོའི་སེམས་ཀྱི་མེ་ཏོག་གསོ་བ་ལ་འཚོ་བཅུད་དང་རླན་གཤེར་་་་་
སྟེར་བཞིན་ཡོད་པ་རེད།
བོད་ཀྱི་བྱིས་པའི་རྩོམ་རིག་གི་མངོན་པར་གསལ་བའི་ཁྱད་ཆོས་ནི་བདག་
13

སྦྲང་ཆར་ལོ་འཁོར 20 དཔེ་ཚོགས། .
ལྟ་བུས་རེ་རེ་བཞིན་བརྗོད་དཀའ་བ་ནི་སྨོས་མ་དགོས་ཀྱང་། རྣམ་དཔྱོད་
ཁབ་ཀྱི་མིག་ཁུང་ནས་ཅུང་ཙམ་དཔྱད་ན་འདི་ལྟརར། བྱིས་རྩོམ་ནི་ཕལ་ཆེར་
བྱིས་པ་རྣམས་དགའ་བའི་སྲོག་ཆགས་དང་རྩི་ཤིང་སོགས་སྐྱེ་དངོས་བརྗོད
བྱར་བྱས་ཤིང་། གོ་སླ་ཞིང་ཁ་གསལ་བའི་ཚིག་ཤ་སྟག་ཡིན་པ་ལས་བསམ་
པའི་འཆར་ཚུལ་མི་གསལ་རབ་རིབ་ཀྱི་ཚུལ་དུ་བྲིས་པ་ནི་ཧ་ཅང་ཉུང་ཞིང་།
བྱིས་པ་རྣམས་ཀྱི་ཁྱད་ཆོས་དང་མཐུན་པའི་སྐྱེས་སྟོབས་ཀྱི་དཔལ་འབར་ཞིང་
དགོད་བྲོ་བའི་སྐད་ཆ་ཁོ་ན་ཡིན་ནོ། །དཔེར་ན། « བྱིའུ་ཕྲུག 》 ཅེས་པའི་
གཏམ་རྒྱུད་ཀྱི་གླུ།
ཁྭ་ཏ་ཁྭ་ཏ་ང་ཡི་ཨ་མ་ཙན་དན་ནགས་ལ་སོང་།།
ཁྭ་ཏ་ཁྭ་ཏ་ང་ཡི་ཨ་མ་སྤང་དཀར་ཀླད་ལ་སོང་།།
ཁྭ་ཏ་ཁྭ་ཏ་ང་ཡི་ཨ་མ་དགུང་སྔོན་གནམ་ལ་སོང་།།
ཁྭ་ཏ་ཁྭ་ང་ཡི་ཨ་མ་རྒུམ་བུ་འཐུ་རུ་སོང་།།
ཁྭ་ཏ་ཁྭ་ཏ་ཁྱོད་ཀྱིས་ང་ཡི་ཨ་མ་ཨེ་རིག་ཐལ།།
......
ཞེས་པ་ལྟ་བུ་སྟེ། གླུ་འདིའི་ཚིག་རྣམས་ཁ་གསལ་ཞིང་གནད་དུ་ཐིངས་པས།
བྱིས་པའི་དྭངས་ཤིང་གཙང་བའི་བསམ་བློ་མངོན་པར་མཚོན་ཐུབ།
ཡང་
དཔེར་ན་བྱིས་པའི་འབོལ་རྩོམ 《 ཨ་ཁུ་རྒྱལ་པོ་ཚང་གི་ཁང་ཐོག་ན » ཞེས་པའི་
ཨ་ཁུ་རྒྱལ་པོ་ཚང་གི་ཁང་ཐོག་ན།།
14

དཔྱད་རྩོམ་ཚངས་པའི་ཐིག་རིས།
གྲོ་འབྲུ་ནས་འབྲུ་ཐ་ར་ར།།
གྲོ་ནས་གྲོ་ནས་མ་ཟེར་དང་།།
གྲོ་ནས་བྱིའུས་འཐུ་ལ་ཁད།།
བྱིའུ་བྱིའུ་མ་ཟེར་དང་།།
བྱིའུ་བྱི་ལས་གསོད་ལ་ཁད།།
བྱི་ལ་བྱི་ལ་མ་ཟེར་དང་།།
བྱི་ལ་བྲག་ལ་ལྡིང་ལ་ཁད།།
བྲག་ཅ་བྲག་ཅ་མ་ཟེར་དང་།།
བྲག་ལ་རམ་པ་སྐྱེ་ལ་ཁད།།
རམ་པ་རམ་པ་མ་ཟེར་དང་།།
རམ་པ་ར་མས་འཐོག་ལ་ཁད།།
ར་མ་ར་མ་མ་ཟེར་དང་།།
ར་མ་སྤྱང་ཀིས་གསོད་ལ་ཁད།།
སྤྱང་ཀི་སྤྱང་ཀི་མ་ཟེར་དང་།།
སྤྱང་ཀི་སྒང་ལ་འབྲོ་ལ་ཁད།།
སྒང་སྒང་མ་ཟེར་དང་།།
སྒང་ལ་ཁ་བ་འབབ་ལ་ཁད།།
ཁ་བ་ཁ་བ་མ་ཟེར་དང་།།
ཁ་བ་ཉི་མས་ཞུ་ལ་ཁད།
15

སྦྲང་ཆར་ལོ་འཁོར 20 དཔེ་ཚོགས། •
ཅེས་པ་འདི་ཡང་ཚིག་སྦྱོར་གྱི་དཔེ་གསལ་ཞིང་གོ་སླ་བས་བྱིས་པའི་རྩོམ་རིག་
《
གི་བྲོ་བ་དང་ལྡན་ལ། ནང་དོན་ཡང་བྱིས་པའི་བསམ་བློའི་འཆར་སྣང་གི་
ཁྱད་ཆོས་དང་མཐུན་པར་མ་ཟད། བྱིས་པ་ཚོའི་ཤེས་བྱའི་སྤྲོ་བ་ཡང་བསྐྱེད་
ཐུབ།
བོད་རིགས་ཀྱི་བྱིས་པའི་རྩོམ་རིག་གི་གོ་རིམ་ནི་བྱིས་པའི་ན་ཚོད་ལྟར་་་་་་
རིམ་བཞིན་འཕེལ་བ་དང་། གོ་བདེ་བར་མ་ཟད། བརྗོད་བྱའི་གནད་དེ་
ཉོག་དྲ་མེད་པར་གཟེངས་སུ་ཐོན་པ་ཞིག་རེད། བྱིས་པའི་གཏམ་རྒྱུད་མང་ཆེ་
བའི་འཕེལ་རིམ་ནི་ཨ་ལོང་གཅིག་གིས་གཅིག་ལ་དམ་པོར་སྤྲེལ་བ་ལྟར་ཚགས་
དམ་པས། བྱིས་པ་ཚོས་ཡིད་ལ་འཇགས་ཐུབ་པར་མ་ཟད། བཤད་པ་ཙམ་
གྱིས་བྱིས་པ་ཚོས་ཉན་མཚམས་འཇོག་མི་འདོད་པར་གཏམ་རྒྱུད་ཀྱི་འཕེལ་་་་་་་
རིམ་ཇི་ལྟ་བུ་ཞིག་ཡིན་པའི་དྲི་བ་སྣ་ཚོགས་འདྲེན་ངེས་རེད། དཔེར་ན
« སྤྱང་ཀི་དང་རི་བོང 》 ཞེས་པའི་གཏམ་རྒྱུད་ལས། རི་བོང་ཞིག་ལམ་ཁ་ན་
གཉིད་འདུག་པ་དེ་ལམ་འགྲོ་བུ་མོ་ཞིག་གིས་མཐོང་ཞིང་། རི་བོང་ཤི་རོ་ཞིག་
རེད་སྙམ་ནས་སླེ་བོའི་ནང་ལ་བཞག་སྟེ། ཡུལ་དུ་ལོག་ནས་ཤ་ཁུ་མངར་མོ་
ཐུན་གཅིག་འཐུངས་ན་བསམས་མོད།
རྗེས་སུ་རི་བོང་དེ་གཉིད་ལས་སད་
ཅིང་སླེ་བོའི་ནང་དུ་ཡོད་པའི་ཀ་ར་བརྐུས་ནས་རྡོ་ཕ་བོང་ཞིག་གི་སྟེང་དུ་ཟ་་་་་
བཞིན་པའི་སྐབས་སུ།
གདུག་རྩུབ་ཅན་གྱི་སྤྱང་ལྟོགས་ཤིག་ཡོང་ནས་ཁོ་
འཆའ་རྩིས་བྱས་པ་ལ། སྤྱང་གྲུང་ལྡན་པའི་རི་བོང་གིས་སྤྱང་ཀིའི་མིག་འབྲས་
བྲུས་པ་དང་། མཐར་སྤྱང་ལྟོགས་དེ་གཡང་དུ་འཕངས་པ་རེད།
16

•དཔྱད་རྩོམ་ཚངས་པའི་ཐིག་རིས།
གཏམ་རྒྱུད་ཀྱི་འཕེལ་རིམ་ནི་འདི་ལྟར་ཚགས་དམ་ལ་གོ་རིམ་དང་ལྡན་་་་
པའི་སྒོ་ནས་ཆབས་ཅིག་ཏུ་སྦྲེལ་བས། ཉན་མཁན་བྱིས་པ་ཚོའི་བསམ་བློ་
གཏོང་ཕྱོགས་དེ་གཏམ་རྒྱུད་ཀྱི་འཕེལ་རིམ་གྱི་རྗེས་སུ་འདྲེན་ཐུབ་པ་རེད།
གལ་ཏེ་བོད་རིགས་བྱིས་པའི་རྩོམ་རིག་གི་རྩོམ་སྟངས་འདི་རྩྭ་ཐང་དུ
བཞད་པའི་མེ་ཏོག་ཅིག་ལ་དཔེ་མཚོན་ན། གྱ་ནོམ་པ་དང་ཕུན་སུམ་ཚོགས་
པའི་བརྗོད་བྱ་ནི་མཛེས་ཤིང་སྡུག་ལ་དྲི་བསུང་འཐུལ་བའི་མེ་ཏོག་གི་འདབ་མ་
རྣམས་ལྷུག་པར་གྲོལ་བ་དང་མཚུངས་སོ།།
སྤྱིར་བོད་རིགས་བྱིས་པའི་རྩོམ་རིག་དེ་ལྷ་སྒྲུང་དང་།
བཤད་རྒྱུན།
གཏམ་རྒྱུད། རབ་བཏགས་ཀྱི་གཏམ་རྒྱུད། བྱིས་སྒྲུང། དགོད་གཏམ།
བྱིས་གླུ། ཁེད་ལ་སོགས་རིགས་བཅུ་ཕྲག་ཁ་ཤས་ཡོད་པ་རྣམས་ལས་གཤམ་དུ་
རིགས་འགའ་ངོ་སྤྲོད་མདོར་བསྡུས་ཙམ་བྱའོ།།
དང་པོ། ཚིགས་བཅད་ཀྱི་སྐོར།
1. བྱིས་པའི་གླུ། བྱིས་པའི་གླུ་ནི་ཁ་ཧ་ཅང་གསལ་བ་དང་། ཕུན་སུམ་
ཚོགས་པའི་རྟོག་བཟོའི་ནུས་པ་དང་ལྡན་པའི་བྱིས་པའི་རྩོམ་རིག་གི་རྣམ་པ་་་་་
ཞིག་ཡིན། དེའི་ཚིག་རྐང་གི་མང་ཉུང་མི་འདྲ་ཞིང་། ཚིག་རྐང་རེ་རེའི་ཚེག་
བར་ཡང་མི་འདྲ་བ་སྣ་ཚོགས་ཡོད་མོད།
འོན་ཀྱང་བཀླགས་ཚེ་ཁ་ལ་བདེ་
ཞིང་དབྱངས་སུ་གྱེར་ཆོག དཔེར་ན་བྱིས་པར་གཉིད་འགུགས་པའི་གླུ « ལོ་ལོ་
17

སྦྲང་ཆར་ལོ་འཁོར 20 དཔེ་ཚོགས། •
མ་ངུ་གཉིད་ལ་སྡོད 》 ཅེས་པ་འདི་ལྟར།
18
ལོ་ལོ་མ་ངུ་གཉིད་ལ་སྡོད།།
གཉིད་ལ་སྡོད་དང་རྟ་ཞིག་སྟེར།།
རྟ་ལ་སྒ་ཞིག་སྟོད་ལ་སྟེར།།
སྲབ་མདའ་དར་གྱིས་གཡོག་ལ་སྟེར།།
ལོ་ལོ་མ་ངུ་གཉིད་ལ་སྡོད།།
བག་མ་ཡོང་ན་དུང་ཞིག་སྟེར།།
དུང་ལ་དར་ཞིག་འདོགས་ལ་སྟེར།།
ལོ་ལོ་མ་ངུ་གཉིད་ལ་སྡོད།།
ཚོང་བ་ཡོང་ན་མཛོ་ཞིག་སྟེར།།
མཛོ་ལ་ཁལ་ཞིག་འགེལ་ལ་སྟེར།།
ལོ་ལོ་མ་ངུ་གཉིད་ལ་སྡོད།།
ར་ཐོང་ཁྲ་བ་བཤའ་ལ་སྟེར།།
མཁལ་མ་ཚིལ་གྱིས་གཡོགས་ནས་སྟེར།།
ལོ་ལོ་མ་ངུ་གཉིད་ལ་སྡོད།།
གནམ་གྱི་སྐར་མ་འཛིན་ལ་སྟེར།།
ས་ཡི་མེ་ཏོག་འཐོག་ལ་སྟེར།།
ལོ་ལོ་མ་ངུ་གཉིད་ལ་སྡོད།།
ལོ་ལོས་སྐྱིད་ཅིག་རིག་རྒྱུ་རེད།

•དཔྱད་རྩོམ་ཚངས་པའི་ཐིག་རིས།
ཅེས་པའི་ཡིད་དུ་འོང་བའི་ཚིག་འདི་དག་དབྱངས་སུ་གྱེར་ཚེ། ཨག་ཨང་ཞེས་
ངུ་འབོད་མཚམས་མི་ཆད་པར་བྱེད་པའི་ཕྲུ་གུ་རྣམས་ཀྱང་དབྱངས་ཀྱི་འགྱུར་
ཁུགས་དང་བསྟུན་ནས་གཉིད་ཁུག་པར་འགྱུར།
2. ཁེད་དམ་གབ་ཚིག བོད་ཀྱི་བྱིས་པའི་ཁེད་ནི་བོད་རིགས་ཀྱི་ཁེད་ཀྱི་
གྲུབ་ཆ་ཞིག་ཡིན་ལ། དེས་བྱིས་པའི་བློ་རིག་གི་སྒོ་མོ་ཕྱེ་སྟེ་ཤེས་ཡོན་འབྱོར་
ཐུབ་ལ་བྱིས་པའི་འདོད་མོས་དང་མཐུན་པ་ཞིག་ཀྱང་རེད། སྦྱིར་བཏང་གི་
ཁེད་ནི་གབ་བྱ་དང་གབ་བྱེད་གཉིས་ལས་གྲུབ་པ་ཞིག་ཡིན་ལ། དེ་ཡང་གང་
བརྗོད་པར་འདོད་པའི་དོན་དངོས་ནི་གབ་བྱ་སྟེ། རང་བྱུང་ཁམས་ཀྱི་སྣང་
ཚུལ་དང་། བྱ་འགུལ། དངོས་པོ་ལ་སོགས་པའོ།། གབ་བྱེད་ནི་བརྗོད་བྱའི་
དོན་དངོས་རྣམས་དཔེར་བཀོད་དེ་བརྗོད་པ་དེ་ཡིན་ནོ།།
བྱིས་པའི་ཁེད་ཀྱི་ཁེད་གཞི་དང་། ཁེད་ལན་གཉིས་ཀ་མང་ཉུང་མི་འདྲ་
སྟེ། དཔེར་ན།
རི་ལྔའི་མགོ་ན་མཚོ་ཞིག(མཛུབ་གུ་ལྔའི་རྩེར་དཀར་ཡོལ་བཟུང་བ) ཉིན་
དཀར་རྒྱགས་ནས་འདུག །ནུབ་མོ་ལྟོགས་ནས་འདུག
།(ལྷམ)བྱིའུ་མིན་
པའི་གཤོག་པ་ཅན། །བྱི་ལ་མིན་པའི་སྡེར་མོ་ཅན། །འབྲོང་གཡག་མིན་པའི་
རྭ་ཁ་ཅན། །རྒྱ་སྟག་མིན་པའི་ཐིག་ལེ་ཅན། །(སྦྲང་མ)ཞེས་པ་ལྟ་བུའོ།།
3.དམངས་གླུ། ལད་མོ་དང་སློབ་སྦྱོང་བྱེད་པར་དགའ་བའི་བྱིས་པ་
རྣམས་ལ་མཚོན་ན་ལོ་ན་ཆེར་སོན་པ་དང་བསྟུན་ནས་མིག་རྒྱ་ཡང་རིམ་བཞིན་
ཇེ་ཆེར་འགྲོ་བས། བྱིས་པའི་གླུ་ཡིས་ཀྱང་རིམ་བཞིན་དུ་ཁོ་ཚོའི་བསམ་པའི་
19

སྦྲང་ཆར་ལོ་འཁོར 20 དཔེ་ཚོགས། •
འཚོ་བ་ཚིམ་མི་ཐུབ་པས། དམངས་གླུ་ཞེས་པའི་རྩོམ་སྟངས་འདི་ཡང་ཁོ་ཚོའི་
སྤྲོ་བ་སྐྱེད་ཐུབ་པའི་སྒྱུ་རྩལ་གྱི་རྣམ་པ་ཞིག་ཏུ་གྱུར་པ་རེད། རི་བོ་དང་གཙང་
བོ། ཉི་ཟླ་སྐར་གསུམ། རྩི་ཤིང་། སྲོག་ཆགས་ལ་སོགས་པ་ཚང་མ་ཁོ་ཚོའི་
བསམ་བློའི་བརྩེ་དུང་མཚོན་བྱེད་ཀྱི་བྱ་ཡུལ་དུ་གྱུར་ཡོད་པ་རེད། དཔེར་ན།
གཤམ་གྱི་གླུ་ཚིག་འདི་ལ་གཟིགས་དང་། ང་རྟ་ཞིག་ཡོད་ནོ་ཐོ་རུ་ཡིན། །ཐོ་
རུ་རྟ་རྗེས་མི་ཆོད་ཀི །མི་ཆོད་ན་ཡང་རྒྱུག་རྒྱུ་ཡིན། །ཞེས་པ་ལྟ་བུ།
གླུ་འདིའི་ཚིག་སྦྱོར་སྙན་ལ་ཚིག་འགྲོས་ཀྱང་ཧ་ཅང་གསལ་བས། བྱིས་
པ་ཚོས་སྐད་ཕྲ་ཞིང་ངག་སྙན་པའི་སྒོ་ནས་བླངས་ཚེ། དངོས་གནས་མུ་ཏིག་
གཡུ་ཡི་སྡེར་མའི་ནང་དུ་གཏོར་བ་དང་དབྱངས་ཅན་མས་སྙན་འཇེབས་ཀྱི་པི་
ཝང་སྦྲེང་བ་དང་མཚུངས་སོ།།
གཉིས་པ། ཚིག་ལྷུག་གི་སྐོར།
1. ལྷ་སྒྲུང་། ལྷ་སྒྲུང་ཟེར་བ་ནི་མི་རྣམས་ཀྱིས་རང་བྱུང་ཁམས་ཤེས་
རང་བྱུང་ཁམས་དབང་དུ་སྡུད་པ། རང་བྱུང་ཁམས་
འདོད་པ་དང་།
བསྒྱུར་བཅོས་བྱེད་འདོད་པའི་འཆར་སྒོ་དང་ལྡན་པའི་གཏམ་རྒྱུད་ཅིག་ཡིན་
ལ། དེ་ནི་ལོ་ན་ཆུང་ཞིང་མཚར་སྣང་ཆེ་བའི་བྱིས་པ་རྣམས་ལ་མཚོན་ན་ཧ་
ཅང་ལྟ་བར་དགའ་ཞིང་ཉན་པར་སྤྲོ་བའི་རྩོམ་རིག་གི་རྣམ་པ་ཞིག་ཡིན་པས།
ད་ལྟའི་བར་དུའང་ང་ཚོ་བོད་རིགས་བྱིས་པ་རྣམས་ཀྱིས། « གླིང་གེ་སེར་རྒྱལ་་་་
20

•
དཔྱད་རྩོམ་ཚངས་པའི་ཐིག་རིས།
པོའི་འཁྲུངས་རབས》དང་། « ཁྱི་ནི་ཇི་ལྟར་སྒོ་ཕྱུགས་སུ་གྱུར་པ་རེད 》 ཅེས་
པ་ལ་སོགས་པའི་ལྷ་སྒྲུང་མང་བོ་དང་གཏམ་རྒྱུད་མང་བོ་བཤད་བཞིན་ཡོད་པ་
དཔེར་ན « བྱ་ངུར་བའི་བྲང་ག་སེར་པོ་ཡིན་པའི་རྒྱུ་མཚན་ཅི་ཡིན 》 ཞེས་པ་
སྦལ་བ་དང་རི་བོང་གཉིས་རྩེ་བཞིན་པའི་སྐབས། ནང་དུ་གསེར་གྱིས་
ལྟ་བུ་སྟེ།
བཀང་བའི་རྫ་ཁོག་ཅིག་རྙེད་དེ།
ཁོ་གཉིས་ཀྱིས་བརྩད་པའི་མཐར་རྒྱུག་
འགྲན་གྱི་དལ་མགྱོགས་ལ་གཞིགས་ནས་གསེར་བགོ་རྒྱུ་བྱས་མོད། འོན་ཀྱང་
སྦལ་བས་སྔར་ནས་སྦལ་བ་གཞན་ཞིག་རྫ་ཁོག་གི་ནང་དུ་བསྐུངས་ཏེ།
ཐབས་ཀྱིས་ལོན་ཡངང་། རྫ་ཁོག་ཧ་ཅང་ལྗིད་སྟབས་རང་གཅིག་པུའི་ཁྱེར་མ་
ཐུབ་པར་བྱ་ངུར་བ་ལ་རོགས་བྱེད་དུ་བཅུག བྱ་ངུར་བས་རོགས་བྱས་ནས་རྫ་
ཁོག་སྦལ་བའི་ཡུལ་ལ་བསྐྱལ་རྗེས། གསེར་རྫའི་ནང་གི་གསེར་ཕྱེད་ཀ་གླ་རུ་
བླངས། བྱ་ངུར་བ་ས་གསེར་ལ་འོད་འཚེར་བ་དང་། ཧ་ཅང་མཛེས་སྡུག་
ལྡན་པ་མཐོང་ནས་གསེར་བཏུལ་ཏེ་རང་ཉིད་ཀྱི་བྲང་ཁར་བྱུགས་པས་དེ་ནས་
བཟུང་བྱ་ངུར་བའི་བྲང་ག་གསེར་མདོག་ཅན་དུ་གྱུར་པ་རེད། ཅེས་གྲགས་
སོ།།
2. སྲོག་ཆགས་ཀྱི་གཏམ་རྒྱུད། སྲོག་ཆགས་ཀྱི་གཏམ་རྒྱུད་ནི་བྱིས་པའི་
རྩོམ་རིག་གི་གྲུབ་ཆ་གཙོ་བོ་ཞིག་ཡིན་ལ། དེ་ནི་རྩོམ་རིག་གི་སྒྲོ་འདོགས་ལ་
བརྟེན་ནས་མིའི་རིགས་ཀྱི་བསམ་བློ་དང་སྐད་ཆ་སོགས་སྲོག་ཆགས་ཀྱི་སྟེང་ལ་
སྦྱར་ཏེ་བརྗོད་བྱ་སྟོན་པ་ཡིན་ཏེ། གཏམ་རྒྱུད་ཀྱི་སྒྲིག་གཞི་ཉོག་དྲ་མིན་པ་
21

སྦྲང་ཆར་ལོ་འཁོར 20 དཔེ་ཚོགས། .
དང༌། ཚིག་ཚོགས་ཉུང་ཞིང་སྒྱུ་རྩལ་གྱི་བྲོ་བས་ཁེངས་འདུག་པས། མི་
རྣམས་ཀྱིས་བལྟས་ཚེ་ཞིམ་ལ་མངར་བའི་ཟས་ཀྱི་རོ་མྱོང་བ་ལྟ་བུའི་ཚོར་བ་་་་་་་
སྐྱེད་ཐུབ་ཅིང་སྲོག་ཆགས་ཀྱི་གཏམ་རྒྱུད་བཀོལ་ནས་ཡང་དག་པ་དང་།
དཀར་བ། གཞུང་དྲང་བ་བཅས་ལ་བསྟོད་བསྔགས་དང་། དེ་ལས་ལྡོག་པའི་
སྐྱུག་བྲོ་བའི་བྱ་སྤྱོད་ལ་ཞེ་སྡང་བའི་ཚུལ་གསལ་བོར་མཚོན་པར་བྱེད་པ་ཡིན་
যা
《 ཆང་གིས་བཟི་བའི་མཆིལ་བ 》 ཞེས་པའི་གཏམ་རྒྱུད་འདི་ནི་དཔེར་
འོས་པའི་སྲོག་ཆགས་ཀྱི་གཏམ་རྒྱུད་ཅིག་ཡིན་ཏེ།
ནམ་རྒྱུན་ཞིང་པའི་འབྲུ་རིགས་བརྐུས་ནས་ཟ་བར་གོམས་པའི་མཆིལ་བ་
ཞིག་གིས་ཉི་མར་བསྐམས་པའི་སྦང་མ་ཟོས་པས། དེ་མ་ཐག་བཟི་ནས་ལྕང་
སྡོང་ཞིག་གི་ཐོག་ཏུ་འཕུར་ཏེ་ཆང་སྐྱོན་བྱས་ཤིང་ཆ་ག་པ་བདས་ཤིང་ཁུ་བྱུག་
དེད། སྐྱ་ཀར་ཡང་མཆུ་ཏོས་བརྒྱབ་ནས་བསྐྲད་པར་མ་ཟད། ཁ་ནས་ད་
དུང་མཚམས་མི་ཆད་པར་གནམ་ལ་མི་སྐྲག་ས་ལ་མི་སྐྲག བྱ་རྒྱལ་ཁྱུང་ཆེན་
མ་གཏོགས་ང་ལས་ངར་བ་མེད་ཅེས་དབྱངས་ལ་གྱེར་ནས་བླངས། དོན་དེ་བྱ་
ཁྲས་མཐོང་ཇེས། ཁྲོས་པའི་ངང་ནས་གཤོག་པ་བརྐྱངས་ནས་ལྕང་སྡོང་གི་
མགོ་ལ་འཕུར་ཡོང་བས། རློམ་སེམས་སྐྱེས་ནས་རང་ཚུལ་བརྗེད་པའི་མཆིལ་
བས་གློ་བུར་དུ་ཐོན་པའི་བྱ་ཁྲ་དེ་མཐོང་མ་ཐག་སྐྲག་ནས་ཚེར་མའི་གསེབ་ལ་
འཕུར་ཏེ། བྱ་ཁྲ་ལ་མཚམས་མ་ཆད་པར་ཁྱེད་ནི་བྱ་རྒྱལ་ཁྱུང་ཆེན་ལས་ཀྱང་
ཆེ་ཞེས་བསྟོད་བསྔགས་བྱེད་པའི་ཚུལ་དེ་སྐྱ་ཀ་དང་ཁུ་བྱུག་རྣམས་ཀྱིས་མཐོང་
བས་མཆིལ་བ་ལ་མཐོང་ཆུང་གི་ངང་ནས་འཕྱ་སྨོད་བྱས་ཟེར་བ་ལྟ་བུའོ།།
22

3.བྱིས་པའི་གཏམ་རྒྱུད། བོད་རིགས་དམངས་ཁྲོད་གཏམ་རྒྱུད་ཀྱི་ནང་
•དཔྱད་རྩོམ་ཚངས་པའི་ཐིག་རིས།
དེ་ལས་འགའ་
དུ་བྱིས་པའི་གཏམ་རྒྱུད་ནི་ཧ་ཅང་མང་བོ་ཞིག་ཡོད་པ་རེད།
ཞིག་ནི་སྲོག་ཆགས་གཙོ་བོར་བྱེད་པའི་བྱིས་པའི་གཏམ་རྒྱུད་ཡིན་ལ། ལ་ལ་
ནི་མིའི་རིགས་གཙོ་བོར་བྱས་ནས་བཀོད་པའི་བྱིས་པའི་གཏམ་རྒྱུད་ཀྱང་ཡོད།
དཔེར་ན « སྤྲང་བོའི་བུས་བདུད་བཏུལ་བ 》 ཞེས་པའི་ནང་དུ། བྱིས་པ་
དབུལ་བོ་ཞིག་གིས་དཀའ་བ་བརྒྱ་ཕྲག་སྤྱད་དེ་བདུད་ཀྱིས་རླུང་འཚུབ་ལས་་་་་་
དྲངས་ཏེ་བྲག་ཕུག་ཏུ་ཁུར་བའི་རྒྱལ་པོའི་སྲས་བསྐྱབས་ཤིང་མཐར་ཁོ་མོ་དང་
གཉེན་བསྒྲིགས་པའི་གཏམ་རྒྱུད་ལྟ་བུ་དང་། ཡང་དཔེར་ན། 《 རིན་པོ་ཆེ་
འཚོལ་བ 》 ཞེས་པའི་ནང་དུ། རིག་པ་རྣོ་ལ་བློ་གྲོས་ལྡན་པ། སྙིང་སྟོབས་ཆེ་
ཞིང་བློ་ཁོག་ཡངས་པའི་རྒྱལ་སྲས་ཤིག་དང་ཧ